Useita ihmisiä on kuollut göteborgilaisessa ravintolassa tapahtuneessa ampumavälikohtauksessa, kertovat ruotsalaismediat. Lisäksi usean ihmisen kerrotaan haavoittuneen välikohtauksessa, joka tapahtui keskiviikkoiltana Hisingenin alueella. Poliisin mukaan uhriluku saattaa vielä nousta.

Ruotsin televisio SVT kertoo ainakin kahden ihmisen saaneen surmansa ammuskelussa.

Aikaisemmissa uutisissa kerrottiin ainakin kahdeksan ihmisen haavoittuneen. Heidät on toimitettu sairaalaan saamaan hoitoa. Heidän vammojen vakavuudesta ei ole tietoa.

Poliisi sai ilmoituksen ammuskelusta Vårvärdetstorgetin aukiolla hieman ennen puolta yhtätoista keskiviikkoiltana. Alue on eristetty, mutta asukkaita ei ole kehotettu pysyttelemään sisätiloissa. Poliisi on kuulustellut useita henkilöitä, mutta yhtään pidätystä ei ole vielä tehty.

Silminnäkijöiden mukaan kaksi rynnäkkökiväärein aseistaunutta henkilöä astui ravintolaan ja avasi tulen. Poliisin mukaan ammuskelu vaikuttaa liittyvän jengien välienselvittelyltä.